Viimasel Kuldliiga etapil startis 10 000 meetri jooksus täpselt tosin keenialast, neli etiooplast jne. Täpselt sama seis oli poole lühemal võistlusmaal. Ühesõnaga Aafrika spartakiaad, kuhu eksis ära üksik valgenahaline belglane.  Nojah, teha pole miskit, et nobejalad mustalt mandrilt tulevad, aga kas seepärast peab muutma Kuldliiga (Aafrika) jooksjate peoks. Teleülekandes vilksatas paar korda teivashüppaja Jelena Isinbajeva, pisut enam kõrgushüppajad, sest Blanka Vlasic  heitles jackpoti nimel, ja kõik. Meeste kaugushüppele ega odaviskele ei sattunud kaamera kordagi. Hästi põnev võistlusõhtu oli.